	[image: ethnosim]
	
	

	ΕΛΛΗΝΙΚΗ ΔΗΜΟΚΡΑΤΙΑ
	                        Αμφιλοχία 18/09/2026

	ΝΟΜΟΣ ΑΙΤΩΛ/ΝΙΑΣ 
	 

	ΔΗΜΟΣ ΑΜΦΙΛΟΧΙΑΣ 
	

	ΤΜΗΜΑ :
	ΟΙΚΟΝ. ΑΝΑΠΤΥΞΗΣ 
	

	Διεύθυνση :
	Γ. Στράτου 5 
	
	

	Ταχ/κός Κώδικας :
	30500
	
	

	Τηλέφωνο : 
	2642360406
	
	

	Email:
	tsaolga2004@yahoo.gr
	
	



ΠΡΟΚΗΡΥΞΗ  ΥΠΟΒΟΛΗΣ  ΑΙΤΗΣΕΩΝ ΕΜΠΟΡΟΠΑΝΗΓΥΡΗΣ-ΑΓΡΟΤΙΚΗΣ 

Ο Δήμος Αμφιλοχίας  στα πλαίσια διοργάνωσης της εμποροπανήγυρης που θα πραγματοποιηθεί  στη δημοτική Ενότητα Αμφιλοχίας από 3/10/2026 έως και 09/10/2026 στο χώρο του Λιμανιού  και της Αγροτικής έκθεσης  που θα πραγματοποιηθεί  στη δημοτική Ενότητα Αμφιλοχίας από 3/10/2026 έως και 07/10/2026 στο χώρο του Λιμανιού  προκηρύσσει την έναρξη της διαδικασίας υποβολής αιτήσεων συμμετοχής και τον καθορισμό των λοιπών όρων και προϋποθέσεων. Η προθεσμία υποβολής των αιτήσεων/δηλώσεων συμμετοχής από τους ενδιαφερόμενους ορίζεται από 18-09-2026 έως 02-10-2026. 
Οι αιτήσεις/ δηλώσεις συμμετοχής και τα συνημμένα δικαιολογητικά θα υποβάλλονται από τους ενδιαφερόμενους κατά τις εργάσιμες ημέρες και ώρες στο αρμόδιο Γραφείο Οικονομικής Ανάπτυξης ή μέσω εξουσιοδοτημένου προσώπου από δημόσια αρχή με συνημμένα τα δικαιολογητικά που αναφέρονται στην παρούσα προκήρυξη και στον κανονισμό λειτουργίας. 
Εναλλακτικά δύναται οι αιτήσεις/ δηλώσεις με τα δικαιολογητικά να αποστέλλονται και με ηλεκτρονικό ταχυδρομείο στο tsaolga2004@yahoo.gr.
Στην εμποροπανήγυρη σύμφωνα με το άρθρο 37 του Ν. 4849/2021 μπορούν να συμμετέχουν ως πωλητές, φυσικά και νομικά πρόσωπα, κάτοχοι: α) Βεβαίωσης δραστηριοποίησης ετήσιας διάρκειας στις βραχυχρόνιες αγορές, β) Άδειας παραγωγού πωλητή και επαγγελματία πωλητή που δραστηριοποιούνται στις λαϊκές αγορές, γ) Άδειας δραστηριοποίησης στο στάσιμο ή στο πλανόδιο εμπόριο και δ) Άδειας χειροτέχνη - καλλιτέχνη.
Κάθε ενδιαφερόμενος θα υποβάλλει αίτηση για συγκεκριμένη κατηγορία πωλούμενων ειδών/παροχή υπηρεσίας όπως αυτές αναφέρονται στον  κανονισμό  λειτουργίας, και η επιλογή θα γίνεται ανά κατηγορία.
Η όλη διαδικασία θα διενεργηθεί από την επιτροπή διενέργειας εμποροπανήγυρης
Στην Αγροτική έκθεση μπορούν να συμμετέχουν εκθέτες όπου τα  βασικά εκθέματά τους θα αφορούν  αγροτικά μηχανήματα και παρελκόμενα αυτών, αγροτικός και γενικά επαγγελματικός εξοπλισμός, γεωργικά εφόδια, τυποποιημένα αγροτικά προϊόντα (βιολογικά και συμβατικά π.χ. ελαιόλαδο, μέλι, κ.λπ.), επιχειρήσεις Αγροτουρισμού, βιομηχανικά προϊόντα, αγροτικά αυτοκίνητα & αξεσουάρ, ανανεώσιμες πηγές ενέργειας, υπηρεσίες, είδη συσκευασίας και τυποποίησης, χειροτεχνίες – κατασκευές και οτιδήποτε άλλο, ύστερα από απόφαση της Οργανωτικής Επιτροπής.
Η όλη διαδικασία θα διενεργηθεί από την επιτροπή διενέργειας Αγροτικής

Για οποιαδήποτε πληροφορία και διευκρίνιση οι ενδιαφερόμενοι μπορούν να απευθύνονται και στο αρμόδιο
Γραφείο Οικονομικής Ανάπτυξης και στα τηλέφωνα: 2642360406 ,
2642360405.

